stanford-oval/wikipedia huggingface dataset:
Sappitatti

| Sappitatti |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Sienet Fungi
Kaari::  Kantasienet Basidiomycota
Alakaari::  Avokantaiset Agaricomycotina
Luokka::  Varsinaiset avokantaiset Agaricomycetes
Alaluokka::  Agaricomycetidae
Lahko::  Boletales
Heimo::  Boletaceae
Suku::  Sappitatit Tylopilus
Laji::  felleus
Kaksiosainen nimi
 Tylopilus felleus  (Bull.) P. Karst. 
Katso myös
   Sappitatti Commonsissa 
Infobox OKNimi-testi OK: 
Sappitatti (Tylopilus felleus) on yksi tattilajeista. Se on myrkytön, mutta niin pahanmakuinen, ettei sitä juuri käytetä ravinnoksi. Se muistuttaa ulkonäöltään huomattavasti herkkutattia (Boletus edulis).
Koko ja ulkonäkö

Sappitatin lakki on väriltään ruskea ja kiilloton. Sen muoto on nuorella sienellä puolipallomainen, mutta vanhemmiten se laajenee ja saavuttaa noin 15 sentin halkaisijan. Lakin pinta halkeilee monesti sienen kasvaessa. Tatin pillit ovat nuoressa itiöemässä valkoiset, mutta ne muuttuvat sienen vanhetessa tai kosketuksesta vaalean punertaviksi. Pillikerros pursuaa näkyville sienen pintakelmun reunan yli. Sienen jalka on suunnilleen lakin värinen. Se hoikistuu sienen kasvaessa, mutta tyveltään se usein säilyy turvonneena. Jalan yläosan verkkokuvio on sen pohjaväriä tummempi.
Koko ja ulkonäkö > Samankaltaiset lajit

Sappitatti voi muistuttaa ulkonäöltään herkkutattia ja jopa kasvaa niiden kanssa samanlaisilla kasvupaikoilla, useimmiten havupuiden läheisyydessä. Näkyvä ero on kuitenkin tattilajien jalassa: sappitatilla on jalassa selvä tumma harvahko verkkokuvio, joka on aivan yläosastaan vaalea. Herkkutatin verkkokuvio on yleensä vaalea ja sen pillit puolestaan muuttuvat vanhemmiten punertavan sijaan kellertäviksi.
Kasvuaika ja -paikka

Sappitatin itiöemiä esiintyy kesäkuusta aina syyskuun lopulle. Toisin kuin monet muut tattilajit, sappitatti ei ole sienijuurinen, vaan se on lahottajasieni. Siksi sen kasvupaikkoja ovat usein esimerkiksi vanhat kannot ja muurahaispesät.
Käyttö ravinnoksi

Sappitattia pidetään voimakkaan sappea muistuttavan makunsa tähden ruoaksi kelpaamattomana, sillä yksikin pala sitä saattaa pilata sieniruoan maun kokonaan. Erittäin pahasta maustaan huolimatta se on kuitenkin myrkytön. Suomen Sieniseuran piirissä on tutkittu pienellä otoksella sappitatin karvausaistimusta ihmisillä ja todettu siinä olevan eroja: Pieni määrä koehenkilöistä ei koe karvautta lainkaan.
Aiheesta muualla

Sappitatti (Tylopilus felleus) Pinkka, Lajituntemuksen oppimisympäristö.
Luontonetti: Sappitatti (Tylopilus felleus)
| Taksonitunnisteet |
| --- | --- |
Tylopilus felleus:  Wikidata: Q633503  Wikispecies: Tylopilus felleus  AusFungi: 60026502  BioLib: 60138  CoL: 59TVS  EoL: 1013415  EPPO: TYLPFE  Fungorum: 122480  GBIF: 2524910  iNaturalist: 63489  IRMNG: 10645740  MycoBank: 122480  NatureServe: 2.1072351  NBN: NHMSYS0001500673  NCBI: 98230  Observation.org: 13537  Open Tree of Life: 646170  uBio: 1153748  Laji.fi: MX.73498 
Boletus felleus:  Wikidata: Q59578431  AusFungi: 60026503  CoL: MCHZ  Fungorum: 220917  GBIF: 5955009  IRMNG: 10383887  MycoBank: 220917 
Sappitatin jalan yläosa
Sanaa

| Sanaa (Sanaʿāʾ) صنعاء |
| --- | --- |
 Näkymä Sanaahan.
 Sanaa
 Koordinaatit: 15°24′16.92″N, 44°12′24.12″E 
Valtio:  Jemen
Maakunta:  Amanat al Asima
Väkiluku (2021):  3 075 257
Aikavyöhyke:  UTC+3
Infobox OKVirheellinen NIMI-arvo: 
Sanaa (arab. صنعاء‎, Ṣanaʿāʾ) on Jemenin pääkaupunki. Sanaa sijaitsee vuoriston ylätasangolla yli 2 200 metrin korkeudessa merenpinnasta. Sanaan vanhakaupunki on Unescon maailmanperintökohde. Vuonna 2021 kaupungissa oli noin 3,1 miljoonaa asukasta.
Hallinnollisesti Sanaan kaupunki on yksi Jemenin maakunnista. Kaupunki lähialueineen kuuluu Amanat al-Asiman maakuntaan.
Maantiede

Sanaa sijaitsee Jemenin pohjoisosien ylämaalla sijaitsevalla ylängöllä maaperältään hedelmällisessä laaksossa. Aluetta ympäröivät korkeat vuoret ja kaupunki on rakennettu Nuqumvuoren (2 892 m) juurelle. Lännessä kohoaa Aybanvuori (3 194 m). Sanaan korkeus merenpinnasta on yli 2 200 metriä. Kaupungin etäisyys Punaiseenmereen on noin 170 kilometriä ja Adenin satamakaupunkiin Intian valtameren rannikolla on matkaa noin 300 kilometriä.
Ilmasto

Sanaan ilmasto on tyypillisesti kuiva ja lauhkea. Kesät ovat lämpimiä, kuivia ja enimmäkseen pilvisiä, talvisin on viileää, kuivaa ja enimmäkseen pilvetöntä. Lämpötila vaihtelee 5 °C:n ja 29 °C:n välillä, ja laskee harvoin alle 2 °C:n tai nousee yli 30 °C:n. Kuumin kausi alkaa toukokuun puolen välin jälkeen ja kestää syyskuuhun. Tuolloin korkein lämpötila on keskimäärin yli 27 °C:ta. Vuoden viilein aika alkaa lokakuun lopussa ja kestää helmikuun alkuun. Sadanta on suhteellisen tasaista vuoden ympäri; vuoden sateisin aika ajoittuu maaliskuun ja syyskuun välille.
Historia > Varhainen historia

Ensimmäisellä vuosituhannella eaa. perustettiin Saban kuningaskunta, jonka pääkaupunki oli Marib nykyisestä Sanaasta itään. Ensimmäiset Saban mainitsevat kirjalliset lähteet ovat peräisin Vanhasta testamentista, joka mainitsee Saban kuningattaren vierailleen kuningas Salomonin luona vuonna 960 eaa. Ensimmäinen Mooseksen kirja mainitsee myös kaupungin nimeltä Azal, joka saattaa viitata nykyiseen Sanaan. Muita viittauksia Saban hallitsijoihin tehtiin myöhemmin Uus-Assyrian hallitsijoiden Sargon II:n ja Sanheribin valtakausilla vuosina 715 eaa. ja 685 eaa. Saban poliittisesta vaikutuksesta nykyisen Sanaan alueella on useita viitteitä, mutta todisteita laajamittaisesta asutuksesta alueella on vain vähän. Saba oli voimakkaimmillaan kuningas Karib al-Watarin valtakaudella vuoden 430 eaa. paikkeilla, mutta sen jälkeen paikallisten kuningaskuntien autonomia alkoi kasvaa Saban kustannuksella. Näiltä ajoilta on tehty myös ensimmäiset varmemmat viittaukset Sanaan kaupunkiin. On mahdollista, että kaupungin perusti kuningas Karib al-Watar Yuhanim I. Sanaasta kehittyi Maribin ohella Saban toinen poliittinen keskus ja sieltä käsin tehtiin sotaretkiä etelässä kasvavaa Himyaria vastaan. Saban edelleen heiketessä se liitettiin lopulta Himyariin vuoden 280 jaa. paikkeilla. Arkeologisten löytöjen perusteella näihin aikoihin rakennettiin kaupunginmuuri, mutta kaupunki katoaa historiankirjoista vuoden 299 jälkeen.
Historia > Kristinusko ja juutalaisuus

Samaan aikaan kun kristinusko alkoi vaikuttaa Aksumin ja Bysantin valtakunnan kautta Himyarissa alkoi vaikuttaa juutalaisuus. Perinteen mukaan Sanaan hallitsija Dhu Nuwas (515–525) kääntyi juutalaisuuteen ja surmasi Najrannin kristityt. Bysantin keisari Justinus I yllytti tämän johdosta liittolaisensa Aksumissa hyökkäämään Jemeniin kristittyjen suojelemiseksi, vaikkakin syynä lienee ollut myös sassanidien levittäytymisen estäminen. Aksum kukisti Dhu Nuwasin sotapäällikkö Abrahan johdolla, mutta myöhemmin Abraha kapinoi julistaen itsensä Saban ja Himyarin kuninkaaksi. Abraha rakennutti Sanaan kristityn katedraalin Ghurqat al-Qalis, josta pyrittiin kehittämään pyhiinvaeltajien keskus. Tarinan mukaan Abraha johti myös sotaretkeä Mekkaan 570–571 ja kuoli paluumatkalla. Abrahan rakennuttamasta katedraalista on säilynyt vain osa perustuksia. Alkuperäinen oli rakennettu ilmeisesti Betlehemin Jeesuksen syntymäkirkon mukaisesti. Sassanidit hyökkäsivät Jemeniin vuonna 571 ja perinteen mukaan he asettivat vasallihallitsijakseen Sayf ibn Dhi Yazan -nimisen paikallisen ruhtinaan.
Historia > Islam

Sanaan hallitsijat pyrkivät tekemään Sanaasta merkittävän tekijän Arabian niemimaan kaupassa. Kauppa kulki karavaanien välityksellä ja yksi niiden tärkeimmistä tukikohdista oli Mekka. Sanaalla ja Mekalla oli läheiset välit kaupan johdosta, mikä mahdollisti islamin nopean leviämisen Jemeniin. Sanaa kääntyi islamiin vain kuusi vuotta profeetta Muhammadin vuoden 622 hidžran jälkeen, ja islamia kehitettiin kaupungissa Muhammadin suorien ohjeiden mukaisesti. Sanaan suurmoskeija kuuluukin merkittävimpiin varhaisen islamin monumentteihin. Kaupungin poliittinen merkitys kasvoi, kun siitä tuli zaidilaisen dynastian pääkaupunki vuoden 893 jälkeen. Dynastia sai alkunsa, kun Yahya bin al-Hussayn kutsuttiin kaupunkiin ratkomaan heimojen välistä kiistaa. Hänen mukanaan tulleesta joukosta alideja muodostui myöhempi uskonnollinen yläluokka, jonka tukialuetta Jemenin pohjoisen ylämaat olivat ja jonka pääkaupunki oli Sanaassa. Al-Hussayn tuli tunnetuksi nimellä imaami al-Hadi ja häntä seuranneet imaamit hallitsivat sittemmin aina vuoteen 1962 saakka, vaikkakin aluetta miehittivät ajoittain sunnalaiset aijubidit (1173–1228) ja rasulidit (1228–1381).
Osmanien valtakunta hallitsi kaupunkia kahteen otteeseen, ensin vuodesta 1538 vuoteen 1602, jonka jälkeen imaamit ajoivat heidän joukkonsa alueelta. Osmanit palasivat Jemenin rannikolla vuonna 1835 Egyptin hallitsija Muhammad Alin joukkojen muodossa ja vuonna 1870 osmanit valtasivat itse Sanaan kaupungin. Osmanit halusivat vakiinnuttaa valtansa alueella, jota uhkasivat britit Adenissa ja Berberassa, sekä Ranska ja Italia Somalian rannikolla. Vuonna 1904 valtaan nousi imaami Yahya, joka pyrki vuoden 1918 jälkeisen Osmanien valtakunnan heikentymisen jälkeen turvaamaan itsenäisyytensä pidättäytymällä ulkopolitiikasta ja vainoten uudistusmielisiä tahoja. Esimerkiksi infrastruktuuria ei uusittu ja osmanien aikana avatut tyttöjen koulut suljettiin. Uudistusten puute herätti vainosta huolimatta uudistusmielisiä liikkeitä. Imaami Yahya murhattiin helmikuussa 1948 ja valtaan nousi hänen poikansa imaami Ahmad.
Historia > Nykyaika

Ahmad toteutti joitakin uudistuksia ja avasi maataan ulkomaailmalle, mutta monille uudistuksia toteutettiin liian hitaasti. Vuonna 1961 Sanaassa syttyi mellakoita, mikä oli seurausta kaupunkiväestön tyytymättömyydestä. Ahmad kuoli syyskuussa 1962 ja vain viikko tämän jälkeen vallankaappaajat perustivat Jemenin arabitasavallan entisen Jemenin kuningaskunnan tilalle. Tasavaltalaiset liittoutuivat Egyptin johtaja Gamal Abdel Nasserin kanssa, kun taas Saudi-Arabia alkoi tukea kuningaskuntaa edelleen kannattaneita heimoja. Tuloksena oli Pohjois-Jemenin sisällissota, jossa tasavaltalaiset hallitsivat Sanaata kuningasmielisten hallitessa suurta osaa muusta maasta. Egyptin joukot vetäytyivät maasta vuonna 1968 ja osapuolten välille solmittiin lopulta rauha, jossa sovittiin presidenttiydestä. Vallankaappaukset ja poliittiset murhat epävakauttivat maata kuitenkin vielä tulevaisuudessakin. Pohjois- ja Etelä-Jemen yhdistyivät yhdeksi valtioksi, jota hallitsi pitkään Ali Abdullah Salih. Vuonna 2004 huthit aloittivat kapinan hallitusta vastaan ja Salih pakotettiin luopumaan lopulta vallasta arabikevään yhteydessä vuonna 2011. Vuonna 2014 pohjoisen huthikapinalliset valtasivat Sanaan ilmeisesti entisen presidentin avustuksella. Tammikuussa 2015 he vakiinnuttivat valtansa pääkaupungissa pakottaen presidentti Abdrabbuh Mansour Hadin pakenemaan saman vuoden maaliskuussa. Maa ajautui sisällissotaan, johon ovat sekaantuneet myös ulkovallat kuten presidenttiä tukeva Saudi-Arabia ja hutheja tukeva Iran. Sanaa on kärsinyt esimerkiksi ilmaiskuista, joita on osunut myös sen historiallisesti merkittävään vanhaankaupunkiin.
Kaupunkikuva ja nähtävyydet

Sanaan vanhastakaupungista tehtiin Unescon maailmanperintökohde vuonna 1986. Vanhassa kaupungissa sijaitsee 103 moskeijaa, 14 kylpylää ja yli 6 000 taloa. Tyypillisiä vanhankaupungin rakennuksia ovat maaseinistä rakennetut kerrostalot, jotka on rakennettu ennen 1000-lukua. Vanhaakaupunkia ympäröi 6–9 metriä korkea kaupunginmuuri, johon kuuluu useita portteja. Kaupungissa on säilynyt myös joitakin vielä vanhempia kohteita, kuten vuoden 200 eaa. paikkeilla rakennetun Ghumdanin linnan jäänteet suurmoskeijan lähellä. Osa vanhastakaupungista purettiin vuoden 1962 vallankumouksen jälkeen. Puretuksi päätyi esimerkiksi osa kaupunginmuurista ja seitsemän sen porteista, mikä mahdollisti leveämpien kulkureittien rakentamisen. Sanaa on levinnyt historiallisen keskustansa ulkopuolelle niellen itseensä ympäröivää maaseutua. Jatkuvan maaseudulta tulevan muuttoliikkeen takia kaupungin infrastruktuuri ei ole pysynyt sen kasvun tahdissa.
Tuhat vuotta vanha kaupunginportti Bab Al Yemen.
Vanhaa kaupunkia.
Sanaan taivaanranta. Kuvassa keskellä takana on Al-Salehin moskeija.
Liikenne

Sanaan kansainvälinen lentoasema sijaitsee 13 km keskustan pohjoispuolella. Kaupunkiin on linja-autoyhteyksiä sekä naapurimaista että kaikista Jemenin suurimmista kaupungeista. Julkista paikallisliikennettä hoitavat dabaab-tilataksit sekä tavalliset taksit.
Vuonna 1961 avattiin tie al-Hudaydahin satamaan lounaassa. Toinen tie johtaa Taizin kaupunkiin ja sen kautta Mokkan satamaan, jota ei enää kuitenkaan juurikaan käytetä.
Väestö

Sanaan väkiluku oli vuoden 2004 väestönlaskennan mukaan 1 707 531. Kaupungin asukasluku on kasvanut räjähdysmäisesti 1900-luvulta lähtien. 1960-luvun alussa kaupungissa oli vain noin 35 000 asukasta, mutta se oli kasvanut lukemaan 400 000 1980-luvun puoliväliin mennessä ja Sanaan metropolialue ylitti miljoonan asukkaan rajan 2000-luvulla.
Historiallisesti kaupungissa on asunut islamin suuntauksista zaidilaisia, sunnalaisia ja ismailiitteja, mutta nykyisin zaidilaiset muodostavat kaupungin asukkaiden selvän enemmistön. Historiallisiin uskonnollisiin vähemmistöihin kuuluvat juutalaiset ja hindut. Hinduja toimi aikanaan kauppiaina useissa Arabian niemimaan kaupungeissa. Juutalaisten historia ulottuu 200-luvulle, jolloin rakennettiin juutalainen kaupunginosa Qal-Yahud ja synagoga lähelle Ghumdanin linnoitusta. Suuri valtaosa heistä muutti Israeliin vuoden 1948 jälkeen. Nykyisin juutalaisessa kaupunginosassa asuu vain noin 40 juutalaista.
Aiheesta muualla

Kuvia tai muita tiedostoja aiheesta Sanaa Wikimedia Commonsissa
Jemenin maakunnat
Abyan
Aden
Al Bayda
Al Dali
Al Hudaydah
Al Jawf
Al Mahrah
Al Mahwit
Amanat al Asimah
Amran
Dhamar
Hadramaut
Hajjah
Ibb
Lahij
Ma'rib
Raymah
Saada
Sanaa
Shabwah
Suqutra
Ta'izz
| n k Arabimaiden pääkaupungit |
| --- | --- |
Afrikka:  Alger, Algeria  Kairo, Egypti  Djibouti, Djibouti  Khartum, Sudan  Mogadishu, Somalia  Moroni, Komorit  Nouakchott, Mauritania  Rabat, Marokko  Tripoli, Libya  Tunis, Tunisia 
Aasia:  Abu Dhabi, Yhdistyneet arabiemiraatit  Amman, Jordania  Bagdad, Irak  Beirut, Libanon  Damaskos, Syyria  Doha, Qatar  Ramallah (de facto), Palestiina  Kuwait, Kuwait  Manama, Bahrain  Masqat, Oman  Riad, Saudi Arabia  Sanaa, Jemen 
Abrahan rakennuttaman kirkon raunioita valokuvassa vuodelta 1942.
Sanaan suurmoskeijan minareetti.
Mielenosoitus Sanaassa helmikuussa 2011.
Näkymää Sanaassa sijaitsevasta Soukista.
Union nationale des travailleurs du Mali

UNTM:n toimitalo Bamakossa.
Union nationale des travailleurs du Mali eli UNTM on Malin suurin ammattiliittojen keskusjärjestö.
Ammattiyhdistystoiminta laillistettiin Ranskan siirtomaissa vuonna 1945. Vuonna 1946 silloisessa Ranskan Sudanissa perustettiin Abdoulaye Diallon johtama ammattiliittojen alueellinen järjestö Union régionale des syndicats du Soudan, joka kuului Ranskan CGT-keskusjärjestöön. Vuonna 1957 perustettiin Union territoriale des travailleurs du Soudan, joka liittyi afrikkalaiseen UGTAN-keskusjärjestöön. Vuonna 1960 järjestö sai nimen Union syndicale des travailleurs du Soudan. Nykyinen nimi otettiin vuonna 1963, jolloin myös järjestön rakenne organisoitiin uudelleen.
Mamadou Famady Sissokon johtama, lähinnä virkamiehistä ja palkkatyöläisistä koostunut UNTM oli Modibo Keïtan hallinnon aikana käytännössä osa hallitsevaa Sudanin liitto -puoluetta. Se lakkautettiin vuoden 1968 vallankaappauksen jälkeen, mutta perustettiin uudelleen Seydou Diallon johdolla vuonna 1974. Moussa Traorén yksipuoluejärjestelmässä viranomaisten valvoman järjestön tehtävänä oli toimia työntekijöiden ja valtion välittäjänä. Tilanne alkoi muuttua 1980-luvulla pääsihteeri Bakary Karembén aikana, kun valtiontalouden tervehdyttäminen johti laajaan työttömyyteen ja palkkatason laskuun. 1990-luvun vaihteessa UNTM osallistui aktiivisesti Malin demokratialiikkeeseen, joka kaatoi Traorén hallinnon vuonna 1991. UNTM vaikutti sen jälkeenkin voimakkaasti Malin politiikkaan, minkä johdosta osa sen jäsenjärjestöistä irtautui maan hallituksen tuella uudeksi Confédération syndicale des travailleurs du Mali -keskusliitoksi vuonna 1997. Suhteet hallitukseen paranivat 2000-luvulla, jolloin liitto sai Siaka Diakitén johdolla läpi suuren osan palkkatavoitteistaan.
UNTM koostuu kolmestatoista kansallisesta, kahdeksasta alueellisesta ja 49 paikallisesta ammattiliitosta sekä Ranskassa asuvien malilaisten järjestöstä. Sen jäsenmääräksi arvioitiin 122 000 henkeä vuonna 2003. UNTM on Ammattiyhdistysliikkeen maailmanjärjestön ja Afrikan ammattiliittojen yhtenäisyysjärjestön OATUU:n jäsen. Sen pääsihteerinä on toiminut vuodesta 2013 lähtien Yacouba Katilé.
Aiheesta muualla

UNTM:n sivusto (ranskaksi)
SMS Undine

| SMS Undine |
| --- | --- |
 SMS Undinen vesillelasku

Aluksen vaiheet
Rakentaja:  Howaldtswerke
Kölinlasku:  1901
Laskettu vesille:  12. joulukuuta 1902
Palveluskäyttöön:  5. tammikuuta 1904
Poistui palveluskäytöstä:  uponnut sukellusvene HMS E-19 torpedoimana 7. marraskuuta 1915
Tekniset tiedot
Uppouma:  3 130 t
Pituus:  104,4 m (vesiraja) 105,0 m (kokonaispituus)
Leveys:  12,4 m
Syväys:  5,62 m
Koneteho:  9 000 ihp
Nopeus:  21 solmua
Miehistöä:  259
Aseistus
Aseistus:  10 x 10,5 cm SKL/L40 -tykkiä 10 x konekivääriä 3 x 34 cm torpedoputkea
SMS Undine oli Saksan keisarikunnan laivaston Gazelle-luokan kevyt risteilijä ensimmäisessä maailmansodassa.
Valmistus

Alus tilattiin Howaldtswerkeltä ja sen köli laskettiin vuonna 1901. Alus laskettiin vesille 11. joulukuuta 1902 ja se valmistui 5. tammikuuta 1904.
Palvelus

Britannian kuninkaallisen laivaston sukellusvene HMS E-19 upotti 7. marraskuuta 1915 Itämerellä torpedoimalla SMS Undinen.
Unkarin käsipallomaajoukkue

| Unkarin käsipallomaajoukkue |
| --- | --- |
Liitto:  Unkarin käsipalloliitto
Maanosaliitto:  EHF
Valmentaja:   Chema Rodríguez
Olympialaiset
Esiintymiset:  9 (ensimmäiset 1936)
Paras sijoitus:  neljäs (1936, 1980, 1988, 2004, 2012)
MM-kilpailut
Esiintymiset:  22 (ensimmäiset 1958)
Paras sijoitus:  hopeaa (1986)
EM-kilpailut
Esiintymiset:  14 (ensimmäiset 1994)
Paras sijoitus:  viides (2024)
Infobox OKNimi-testi OK: 
Unkarin käsipallomaajoukkue edustaa Unkaria miesten kansainvälisissä käsipallo-otteluissa. Joukkuetta hallinnoi Unkarin käsipalloliitto.
Unkarin maajoukkue on saavuttanut yhden arvokisamitalin, MM-hopeaa 1986.
Union Island

Union Island
Union Island idästä nähtynä, etualalla lentokenttä.
| --- | --- |
Sijainti:  Saint Vincent ja Grenadiinit 
Saariryhmä:  Pohjois-Grenadiinit
Korkein kohta:  Mount Taboi, 304 m
Pinta-ala:  8 km²
| --- | --- |
Asukasluku:  5 000
Suurin kaupunki:  Charlestown
muokkaa - muokkaa wikitekstiä - muokkaa Wikidataa
Union Island sijaitsee Grenadan saaren (kuvassa alhaalla) pohjoispuolella.
Union Island on  Pohjois-Grenadiinien saariryhmään kuuluva pieni saari Saint Vincent ja Grenadiinien saarivaltiossa Karibianmerellä. Se on kooltaan noin 5,5 neliökilometriä. Union Island sijaitsee noin 70 kilometriä lounaaseen maan pääsaaresta Saint Vincentistä ja saman verran naapurimaan Grenadan pääsaaresta koilliseen.
Union Islandin naapurisaaret ovat Grenadalle kuuluvat Cariacou etelässä ja Petit Martinique kaakossa sekä Saint Vincentille kuuluvat Mayreau, Tobago Cays, Palm Island ja Petit Saint Vincent idässä.
Union Islandilla on kaksi kylää, Clifton ja Ashton. Kolme neljännestä saaren asukkaista asuu Ashtonissa, mutta Clifton on matkailijoiden kannalta kiinnostavampi. Saaren hiekkarantoja ovat länsirannan Chatham Bay, pohjoisrannan Bloody Bay, Richmond Bay ja Belmont Bay (eli Big Sands).
Saaren korkeimmat kohdat ovat noin 300 korkeudelle merenpinnasta ulottuvat Mount Taboi ja Mount Parnassus.
Historiaa

Alkuperäisasukkaiden, arawakkien ja karibien jälkeen saarta pitivät hallussaan brittiläiset ja ranskalaiset orjakauppiaat ja puuvillaplantaasien omistajat. Saarelle tuotiin satoja afrikkalaisorjia nykyisten Nigerian, Kamerunin, Angolan ja Ghanan alueilta. Aiemmin asukkaat hankkivat elantonsa kalastuksella ja maanviljelyksellä, ja monet saaren miehistä pestaututuivat rahtilaivojen miehistöksi. Nykyisin matkailu on yhä tärkeämpi elinkeino. Suosituin matkailupalvelu on veneiden päivävuokraus huvikalastus- ja sukelluskäyttöön.
Käännös suomeksi
San Antonio (Texas)

| San Antonio |
| --- | --- |
 San Antonion kaupunkikuvaa.
 San Antonion sijainti Bexarin piirikunnassa
 San Antonio
 Koordinaatit: 29°25′N, 98°30′W 
Valtio:  Yhdysvallat
Osavaltio:  Texas
Piirikunta:  Bexar
Hallinto:  
 – Pormestari:  Julian Castro
Pinta-ala:  
 – Kokonaispinta-ala:  1 208,8 km²
 – Maa:  1 193,8 km²
 – Josta vettä:  15,0 km² (1,2 %)
Korkeus:  198 m
Väkiluku (2010):  1 327 407
 – Väestötiheys:  1 313,1 as./km²
 – Metropolialue:  2 142 508
Aikavyöhyke:  UTC-6
 – Kesäaika:  UTC-5
 
 www.sanantonio.gov 
Infobox OKVirheellinen NIMI-arvo: 
San Antonio on Yhdysvaltain Texasin osavaltiossa sijaitseva kaupunki. Siellä oli 1 327 407 asukasta vuonna 2010, ja se oli Yhdysvaltain seitsemänneksi suurin kaupunki. San Antonio sijaitsee Texasin eteläisissä keskiosissa, ja sen pinta-ala on 1 208,83 neliökilometriä. Kaupunki on Bexarin piirikunnan hallintokeskus, ja sitä ympäröi yli kahden miljoonan asukkaan metropolialue.
Espanjalaiset perustivat 1718 nykyään Alamona tunnetun lähetysaseman coahuiltecanien pyynnöstä. Sen ympärille kasvoi San Antonion kaupunki, joka on saanut nimensä Antonius Padovalaiselta. Alamo tunnetaan vuoden 1836 taistelusta, joka oli osa kapinaa, jossa Texas irtautui Meksikosta. Texasin liityttyä Yhdysvaltoihin San Antoniosta kehittyi ensin karjatalouden keskus ja sitten merkittävä sotilastukikohta. San Antoniossa on edelleenkin useita Yhdysvaltain asevoimien tukikohtia, jotka vaikuttavat merkittävästi kaupungin talouteen terveydenhuoltolaitosten ja turismin ohella.
San Antonion taidepiirejä edustavat muun muassa San Antonion sinfoniaorkesteri ja historiallisesti merkittävä Majestic Theatre. Näiden lisäksi kaupungissa on muun muassa kaksi suurta huvipuistoa, SeaWorldin ja Six Flagsin teemapuistot. NBA-joukkue San Antonio Spurs on voittanut viidesti NBA:n mestaruuden.
Maantiede > Sijainti ja ilmasto

San Antonion pinta-ala on 1 208,83 neliökilometriä, ja siitä maata on 1 193,81 ja vettä 15,02 neliökilometriä. Kaupunki sijaitsee Texasin keskiosien eteläreunalle Edwardsin ylätasangon ja Meksikonlahden rannikkotasankojen välisellä alueella. Kaupungin korkeus vaihtelee noin 160 metristä noin 300 metriin.
San Antonio sijaitsee läntisen puolikuivan ja itäisen kosteamman ilmaston välissä. Siitä syystä vuosittaiset sademäärät vaihtelevat huomattavasti, mutta keskimäärin vuodessa sataa noin 735 millimetriä. Vuotuinen sademäärä voi kuitenkin jäädä vain 250 millimetriin tai kasvaa jopa 1 270 millimetriin. Kesäisin ilmasto on melko trooppinen, sillä tuulet käyvät pääsääntöisesti etälästä ja kaakosta. Kesät ovat yleensä kuumia ja pitkiä. Päivän ylin lämpötila on kohoaa useimpina päivinä yli 32 asteeseen. Kesäolosuhteet saattavat jatkua jopa lokakuulle asti. Talvet ovat leutoja, vaikkakin välillä tuulet puhaltavat pohjoisesta San Antonion mannerilmaston viileämpään vaikutusalueeseen. Pakkasen puolelle lämpötila laskee keskimäärin 20 päivänä vuodessa.